CELEX: 32021R0718
Language: hu
Date: 2021-04-30 00:00:00
Title: A Bizottság (EU) 2021/718 végrehajtási rendelete (2021. április 30.) a 371/2011/EU végrehajtási rendeletnek a dimetilglicin-nátriumsó takarmány-adalékanyagra megadott engedély jogosultjának neve tekintetében történő módosításáról (EGT-vonatkozású szöveg)

2021.5.3.   
               
               
                  HU
               
               
                  Az Európai Unió Hivatalos Lapja
               
               
                  L 151/10
               
            
         A BIZOTTSÁG (EU) 2021/718 VÉGREHAJTÁSI RENDELETE
         (2021. április 30.)
         a 371/2011/EU végrehajtási rendeletnek a dimetilglicin-nátriumsó takarmány-adalékanyagra megadott engedély jogosultjának neve tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
                  
               
                     (2)
                  
                  
                     A Taminco BVBA az 1831/2003/EK rendelet 13. cikkének (3) bekezdése szerint kérelmet nyújtott be, amelyben a 371/2011/EU bizottsági végrehajtási rendelettel (2) megadott engedély jogosultja nevének módosítását kéri. A kérelmező állítása szerint Belgium megreformálta társasági és egyesületi törvénykönyvét („Wetboek van Vennootschappen en Verenigingen”), ami valamennyi belga szervezet számára változást hozott. A módosított jogszabály részeként a „besloten vennootschap met beperkte aansprakelijkheid” („BVBA”) társasági forma – amelynek keretében a Taminco üzleti tevékenységet folytat – elnevezése „besloten vennootschap”-ra („BV”) változott. A társaság a belga törvények értelmében továbbra is zártkörűen működő részvénytársaság marad. Ez azt jelenti, hogy a Taminco 2021. január 1-jétől „Taminco BV” néven folytat kereskedelmi tevékenységet. A kérelmező a kérelemhez csatolta a kérést alátámasztó adatokat.
                  
               
                     (3)
                  
                  
                     Az engedély feltételeinek javasolt módosítása kizárólag adminisztratív jellegű, és nem vonja maga után az érintett adalékanyag újbóli értékelését. Az Európai Élelmiszerbiztonsági Hatóság értesítést kapott a kérelemről.
                  
               
                     (4)
                  
                  
                     Annak lehetővé tétele érdekében, hogy a kérelmező Taminco BV néven gyakorolhassa értékesítési jogait, az engedély feltételeit meg kell változtatni.
                  
               
                     (5)
                  
                  
                     A 371/2011/EU végrehajtási rendeletet ezért ennek megfelelően módosítani kell.
                  
               
                     (6)
                  
                  
                     mivel semmilyen biztonsági ok nem indokolja a 371/2011/EU végrehajtási rendelet e rendelet általi módosításának azonnali alkalmazását, a már meglévő készletek felhasználására helyénvaló átmeneti időszakot biztosítani.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 371/2011/EU végrehajtási rendelet módosításai
            A 371/2011/EU végrehajtási rendelet a következőképpen módosul:
            
                        1.
                     
                     
                        A címben „az engedély jogosultjának neve: Taminco N.V.” kifejezés helyébe „az engedély jogosultjának neve: Taminco BV” kifejezés lép.
                     
                  
                        2.
                     
                     
                        A melléklet második oszlopában („Az engedély jogosultjának neve”) a „Taminco BVBA” kifejezés helyébe a „Taminco BVBA” kifejezés lép.
                     
                  
         
            2. cikk
            Átmeneti intézkedések
            A szóban forgó adalékanyag e rendelet hatálybalépésének napja előtt alkalmazandó szabályoknak megfelelő, már meglévő készleteit továbbra is forgalomba lehet hozni, és kimerülésükig fel lehet használni.
         
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság 371/2011/EU végrehajtási rendelete (2011. április 15.) a dimetilglicin-nátriumsó brojlercsirkék takarmány-adalékanyagaként való engedélyezéséről (az engedély jogosultjának neve: Taminco N.V.) (HL L 102., 2011.4.16., 6. o.).